CELEX: 62008CA0356
Language: sk
Date: 2009-06-25 00:00:00
Title: Vec C-356/08: Rozsudok Súdneho dvora (prvá komora) z  25. júna 2009 — Komisia Európskych spoločenstiev/Rakúska republika (Nesplnenie povinnosti členským štátom — Slobodné poskytovanie služieb — Sloboda usadiť sa — Voľný pohyb kapitálu — Vnútroštátna právna úprava vyžadujúca od lekárov usadených na území Horného Rakúska zriadenie bankového účtu v určitej banke)

29.8.2009   
            
            
               SK
            
            
               Úradný vestník Európskej únie
            
            
               C 205/10
            
         Rozsudok Súdneho dvora (prvá komora) z 25. júna 2009 — Komisia Európskych spoločenstiev/Rakúska republika
   (Vec C-356/08) (1)
   
   (Nesplnenie povinnosti členským štátom - Slobodné poskytovanie služieb - Sloboda usadiť sa - Voľný pohyb kapitálu - Vnútroštátna právna úprava vyžadujúca od lekárov usadených na území Horného Rakúska zriadenie bankového účtu v určitej banke)
   2009/C 205/16
   Jazyk konania: nemčina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: E. Traversa, splnomocnený zástupca, A. Böhlke, Rechtsanwalt)
   
      Žalovaná: Rakúska republika (v zastúpení: C. Pesendorfer, splnomocnený zástupca)
   
      Predmet veci
   
   Nesplnenie povinnosti členským štátom — Porušenie článkov 43, 49 a 56 ES — Vnútroštátna právna úprava vyžadujúca od lekárov usadených v Hornom Rakúsku zriadenie bankového konta v Oberösterreichische Landesbank
   
      Výrok rozsudku
   
   
               1.
            
            
               Rakúska republika si tým, že požadovala od každého lekára usadeného v Hornom Rakúsku, aby si zriadil v Oberösterreichische Landesbank v Linz bankové konto, na ktoré musel vkladať vecné plnenia získané od zdravotných poisťovní v rámci výkonu svojej profesijnej činnosti, nesplnila povinnosti, ktoré jej vyplývajú z článku 49 ES.
            
         
               2.
            
            
               Rakúska republika je povinná nahradiť trovy konania.
            
         
      (1)  Ú. v. EÚ C 247, 27.9.2008.